CELEX: 22016D1285
Language: bg
Date: 2015-04-30 00:00:00
Title: Решение на Съвместния комитет на ЕИП № 102/2015 от 30 април 2015 година за изменение на приложение X (Услуги най-общо) и на протокол 31 (относно сътрудничеството в специфични области извън четирите свободи) към Споразумението за ЕИП [2016/1285]

4.8.2016   
               
               
                  BG
               
               
                  Официален вестник на Европейския съюз
               
               
                  L 211/55
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 102/2015
      от 30 април 2015 година
      за изменение на приложение X (Услуги най-общо) и на протокол 31 (относно сътрудничеството в специфични области извън четирите свободи) към Споразумението за ЕИП [2016/1285]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
      като има предвид, че:
      
                  (1)
               
               
                  Регламент (ЕС) № 1024/2012 на Европейския парламент и на Съвета от 25 октомври 2012 г. относно административно сътрудничество посредством Информационната система за вътрешния пазар и за отмяна на Решение 2008/49/ЕО на Комисията (Регламент за IMI) (1) следва да бъде включен в Споразумението за ЕИП.
               
            
                  (2)
               
               
                  С Регламент (ЕС) № 1024/2012 се отменя Решение 2008/49/ЕО на Комисията (2), което е включено в Споразумението за ЕИП и което следва съответно да бъде заличено от него.
               
            
                  (3)
               
               
                  Поради това приложение X и протокол 31 към Споразумението за ЕИП следва да бъдат съответно изменени,
               
            ПРИЕ НАСТОЯЩОТО РЕШЕНИЕ:
      Член 1
      След точка 2г (Решение за изпълнение 2014/287/ЕС на Комисията) от приложение X към Споразумението за ЕИП се вмъква следното:
      
         
                     „3.
                  
                  
                     
                        32012 R 1024: Регламент (ЕС) № 1024/2012 на Европейския парламент и на Съвета от 25 октомври 2012 г. относно административно сътрудничество посредством Информационната система за вътрешния пазар и за отмяна на Решение 2008/49/ЕО на Комисията (Регламент за IMI) (ОВ L 316, 14.11.2012 г., стр. 1).
                     За целите на настоящото споразумение разпоредбите на регламента се четат съгласно следните адаптации:
                     
                                 а)
                              
                              
                                 думите „член 26, параграф 2 от Договора за функционирането на Европейския съюз (ДФЕС)“ и „член 26, параграф 2 от ДФЕС“ се четат „член 1, параграф 2, букви а)—г) от Споразумението за ЕИП“;
                              
                           
                                 б)
                              
                              
                                 думите „актове на Съюза“ се четат „актове на Съюза, включени в Споразумението за ЕИП“.“
                              
                           
               
      Член 2
      Текстът на второто тире (Решение 2008/49/ЕО на Комисията) от член 17, параграф 6, буква б) от протокол 31 към Споразумението за ЕИП се заличава.
      Член 3
      Текстовете на Регламент (ЕС) № 1024/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 4
      Настоящото решение влиза в сила на 1 май 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*).
      Член 5
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в Брюксел на 30 април 2015 година.
         
            
               За Съвместния комитет на ЕИП
            
            
               Председател
            
            Gianluca GRIPPA
         
      
      
         (1)  ОВ L 316, 14.11.2012 г., стр. 1.
      
         (2)  ОВ L 13, 16.1.2008 г., стр. 18.
      
         (*)  С отбелязани конституционни изисквания.